**Klima og miljø-krav for leverandører**

# Innledning

I Eidsiva, heretter kalt Oppdragsgiver, skal alt arbeid utføres slik at klima og miljø blir ivaretatt på en helhetlig måte, og at belastningen på ytre miljø minimeres.

Hensikten med dette dokumentet er å avklare de forpliktelser og forhold som angår Klima og Miljø i arbeid for Oppdragsgiver ved Oppdragsgivers anlegg.

«Leverandør» eller LEV er ensbetydende med Oppdragsgivers leverandør, uavhengig av om vedkommende leverandør andre steder i kontrakten er definert som totalunderentreprenør, underentreprenør, eller andre former for underleverandør.

LEV skal ha systemer for å sikre at all belastning på ytre miljø minimeres og at alle unødige skader på ytre miljø unngås. Ved fare for forurensning skal LEV sørge for at risikoreduserende tiltak blir gjennomført. Har forurensningen skjedd, skal LEV sørge for tiltak for å stanse, fjerne eller begrense konsekvenser.

# Material- og produktvalg

LEV skal kunne dokumentere metaller og hovedinnsatsfaktorer i forbindelse med leveranser for oppdragsgiver pr. år senest 31. januar påfølgende år.

# Transport og vareleveranse

LEV skal kunne oppgi drivstoff-forbruk på maskiner, biler og utstyr som benyttes i forbindelse med leveranser for oppdragsgiver pr. år senest 31. januar påfølgende år.

Ubegrunnet eller unødvendig tomgangskjøring skal ikke forekomme på Oppdragsgivers adresser eller anleggsområder. Dette gjelder alle maskiner og kjøretøy.

# Avfallshåndtering

Forurensningsloven og forskrift om farlig avfall kap. 11 stiller krav til virksomheter om forsvarlig håndtering av avfall, med særlig vekt på den type avfall som går under begrepet farlig avfall.

Virksomheten skal kunne dokumentere hva slags avfall virksomheten avhender, og i hvilke mengder.

# Miljøklasse på kjøretøy og anleggsmaskiner

LEV skal bruke Euroklasse 6 kjøretøy og tilsvarende Euroklasse 6 for anleggsmaskiner. Alternativt benyttes nullutslippskjøretøy.

Hensikten med å kreve Euroklasse 6, alternativt nullutslippskjøretøy, er å redusere luftforurensning og mengden klimagassutslipp og andre skadelige stoffer fra kjøretøy og anleggsmaskiner.

# Lavkarbonbetong

LEV skal bruke lavkarbonbetong av enten klasse B, A, Pluss eller Ekstrem. Lavkarbonbetong defineres som konstruksjonsbetong der det er gjort tiltak for å begrense klimagassutslippet.

Lavkarbon klasse B kan som regel oppnås med ordinære tiltak.

Lavkarbon klasse A krever som regel bruk av spesielle tiltak.

Lavkarbon klasse Pluss og Ekstrem er de strengeste klassene og krever bruk av spesielle bindemidler, med flere begrensninger i standardverket og ikke allment tilgjengelig.

Det kan gis unntak om det må støpes når det er frost eller når støpen er på kritisk linje i prosjektet som er på kritisk linje for Elvia og/eller kunden.

# Lavkarbonstål

LEV skal bruke lavkarbonstål med beskrevet krav for maksutslipp for råvare til fabrikkport, A1-A3 iht. EN15804.

**Armeringsstål**

* Slakkarmering: Makskrav 0,4 kg CO2-ekv/kg armeringsstål.
* Spennarmering: Makskrav 3 kg CO2-ekv/kg armeringsstål.

**Konstruksjonsstål**

* Åpne profiler (f.eks. H-profil): Makskrav 2,1 kg CO2-ekv/kg. Skal bestå av minst 20% resirkulert stål.
* Hulprofiler: Makskrav 3,0 kg CO2-ekv/kg. Skal bestå av minst 20% resirkulert stål.
* Oppsveiste stålprofiler (bjelker og søyler): Makskrav 2,1 kg CO2-ekv/kg. Skal bestå av minst 20% resirkulert stål.

# Klimagassregnskap

LEV skal levere fullstendig klimagassregnskap hvert år for alle leveranser. Dette skal gjøres i henhold til gjeldende mal fra Elvia, dersom ikke annet er avtalt. LEV må påberegne at malen skal oppdateres årlig, med intensjon om å kontinuerlig forbedre kvaliteten på klimagassregnskapet.

Det skal også leveres fullstendig klimagassregnskap per prosjekt. Dette regnes som en del av sluttdokumentasjonen for prosjektet. De produktene det ikke finnes EPD for, skal tas med i regnskapet med et estimat, enten basert på finansielle tall eller som et gjennomsnitt av lignende produkter. Det skal fremstå tydelig hva som er estimert og hva som er nøyaktige tall.

[Rapporteringsmal\_2023.xlsx](https://nettbiblioteket.elvia.no/storage?storageKey=attachments/Rapporteringsmal_2023_d670e8e2.xlsx)

# Versjonshistorikk

|  |  |  |  |
| --- | --- | --- | --- |
| **Versjon** | **Dato** | **Forfatter** | **Kommentar** |
| 1.0 | 22.04.2024 | Marianne Jevne Berge | Dokumentet godkjent |